Úsmev ako dar

BEZPEČNÁ VZŤAHOVÁ VÄZBA
2026-04-15 09:00 - 12:00 (Europe/Bratislava) | Online Zoom, Online Zoom
Cieľom online webinára je porozumieť, ako bezpečie, záujem a nepretržitá predvídateľná starostlivosť o dieťa v ranom detstve ovplyvňuje jeho prežívanie, správanie sa a vytváranie si vzťahov neskôr, v puberte aj v dospelosti. Povieme si tiež, čo pomáha pri starostlivosti o deti s poruchami attachmentu (vzťahovej väzby), ako im vytvoriť čo najviac bezpečia a pocitu prijatia.
» Webinár je určený pre vychovávateľov, pomocných vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pedagógov, iné pomáhajúce profesie pracujúce s rodinami a s deťmi, a pre širokú verejnosť.
Lektor: Mgr. Dana Pukancová
Vyštudovala Špeciálnu pedagogiku na Univerzite Komenského. 40 rokov pôsobí v praxi v náhradnej starostlivosti. Pracovala v štátnom aj neštátnom detskom domove, v diagnostickom centre pre deti, 3 roky učila na Špeciálnej škole internátnej v Trnave. Sedem rokov pracovala ako manažérka odborných činností a sociálna pracovníčka v občianskom združení Úsmev ako dar. Už 24 rokov je trénerkou aj majstertrénerkou programu PRIDE – na osvojenie, pestúnstvo aj profesionálne rodičovstvo pripravila stovky záujemcov. Niekoľko rokov sa venuje lektorovaniu na odborné témy, v ktorých sa vzdelávajú pracovníci CDR, pestúni, prípadne sociálni pracovníci na Slovensku a v Čechách. Príležitostne pracuje ako supervízorka. Je lektorkou terapeutického rodičovstva. Žije v Trnave, je vydatá, má 2 dospelé deti a 4 vnúčatká.

STRECHA
2026-03-31 08:00 - 2026-04-01 13:00 | Piešťany, Hotel Magnólia, Nálepkova 1, Piešťany, Piešťany, Slovakia (Slovak Republic)
Cieľom konferencie je vytvoriť odborný priestor na zdieľanie príkladov dobrej praxe v práci s mladými dospelými, pomenovanie aktuálnych výziev a potrieb tejto cieľovej skupiny a identifikáciu možných východísk a systémových riešení ako aj prepájanie systému SPODaSK so zariadeniami sociálnych služieb, kam mladí dospelí po odchode zo systému SPODaSK často vstupujú.
Konferencia je určená pre všetkých aktérov, ktorí sa zaoberajú problematikou mladých dospelých v náhradnej starostlivosti – riaditeľov, sociálnych pracovníkov, psychológov, vychovávateľov, koordinátorov SRK.
PROGRAM KONFERENCIE STRECHA

CESTA K BEZPEČNÝM VZŤAHOM
2026-03-12 09:00 - 12:00 | Online Zoom, Online Zoom
» Webinár Cesta k bezpečným vzťahom ponúka zrozumiteľný a praktický pohľad na to, ako vzniká pocit bezpečia vo vzťahoch – od detstva až po dospelosť. Zameriava sa na vzťahovú väzbu, komunikáciu, hranice, prácu s emóciami a každodenné rutiny, ktoré posilňujú dôveru a blízkosť. Účastníci sa dozvedia, ako vytvárať bezpečné prostredie v rodine, partnerských aj rovesníckych vzťahoch, ako rozpoznať varovné signály nezdravých vzťahov a ako sa učiť zvládať konflikty bez zraňovania. Webinár je určený rodičom, odborníkom aj všetkým, ktorí chcú lepšie porozumieť sebe a budovať vzťahy založené na prijatí, rešpekte a istote.
» Webinár je určený pre vychovávateľov, pomocných vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pedagógov, iné pomáhajúce profesie pracujúce s rodinami a s deťmi, a pre širokú verejnosť.
Lektor: Mgr. Magda Biznárová
Vyštudovala psychológiu na UK Bratislava, neskôr absolvovala postgraduálne štúdium na Univerzite Stadtschlaining v Rakúsku a Georgetown v USA. Absolvovala dlhodobý terapeutický výcvik TPO podľa J. Prekopovej a považuje sa za kresťanského terapeuta zameraného na podporu vzťahov. Má pracovné skúsenosti z pôsobenia na psychiatrii, s migrantmi, nezamestnanými a v školstve. Momentálne pôsobí v SPDDD Úsmev ako dar.
Lektor: Mgr. Karolína Jamečná
Karolína je psychologička so zameraním na vzťahovú väzbu, partnerské a pracovné vzťahy, rodičovstvo a výchovu. Jej odborná prax zahŕňa prácu s deťmi, dospelými aj rodinami v rôznych životných situáciách. Pomáha klientom lepšie porozumieť ich emóciám, spracovať náročné skúsenosti a nájsť efektívne riešenia pre zlepšenie psychickej pohody. Vyštudovala psychológiu na Paneurópskej vysokej škole (2019) a absolvovala viacero špecializovaných výcvikov v oblasti psychoterapie a terapeutického rodičovstva. Aktuálne pokračuje vo svojom odbornom raste ako účastníčka dvojročného výcviku vo vzťahovej väzbe. Vo svojej praxi využíva diadickú vývojovú psychoterapiu, ktorá sa zameriava na prácu s deťmi a ich vzťahmi s rodičmi či inými blízkymi osobami. Ako lektor terapeutického rodičovstva pomáha rodičom porozumieť potrebám svojich detí a budovať zdravé a bezpečné vzťahy v rodine. Pôsobí v SPDDD Úsmev ako dar (podpora detí a rodín v ohrození), na Úrade komisára pre deti (ochrana práv detí a podpora ich duševného zdravia, OPCAT), venuje sa poradenstvu v pracovnej oblasti a v oblasti vzťahov. Má skúsenosti s prácou s deťmi v centre pre deti a rodiny (CDR PETO) a je členkou Rady pre práva detí.

Spolu pre bezpečný domov: odborný tím a jeho rola pri napĺňaní vzťahových potrieb detí
2025-11-11 10:00 - 2025-11-12 12:00 | Piešťany, Hotel Magnólia, Nálepkova 1, Piešťany, Piešťany, Slovakia (Slovak Republic)
Odborníci, ktorí denne sprevádzajú deti a rodiny v zložitých životných situáciách, stoja na hranici medzi systémom a človekom. Ste tí, ktorí počúvajú, keď iní mlčia, a ktorí hľadajú cesty tam, kde sa zdá, že žiadne nie sú. Práve vám, odborníkom pôsobiacim v centrách pre deti a rodiny, reedukačných zariadeniach, na referátoch poradensko-psychologických služieb je venovaná táto konferencia. Cieľom konferencie je priniesť inšpiráciu a odborné poznatky, ktoré pomáhajú posilňovať prax v systéme sociálnoprávnej ochrany detí. Chceme vytvoriť priestor, v ktorom môžete načerpať inšpiráciu, silu a profesijné povzbudenie, zdieľať svoje skúsenosti a rozvíjať odborné aj osobné zdroje, ktoré vás v tejto náročnej, ale zmysluplnej práci držia. Budeme hľadať odpovede na otázky, ktoré prináša každodenný kontakt s deťmi, mladými a rodinami – ako vytvárať bezpečné vzťahy. V rámci príspevkov odznie referát Úradu komisára pre deti, ktorého obsahom budú výsledky celoslovenského výskumu realizovaného v rámci úloh Národného preventívneho mechanizmu zameraného aj na potrebu vzťahovej väzby detí umiestnených v inštitúciách. Preto je účasť odborného tímu, osobitne psychológov, potrebná.
PODUJATIE SA KONÁ POD ZÁŠTITOU KOMISÁRA PRE DETI, Prof. MUDr. JOZEFA MIKLOŠKA, PhD. v spolupráci s Ústredím práce, sociálnych vecí a rodiny SR, Fórom zamestnancov CDR SR, Fórom zamestnancov SPO a SK, Vysokou školou zdravotníctva a sociálnej práce sv. Alžbety a Freyberghovým ústavom a katedrou prenatálnej psychológie a psychológie zdravia.
Na čo sa môžete tešiť:
» aktuálne výzvy v práci psychológov v systéme SPODaSK,
» témy vzťahovej väzby, traumy a odolnosti v kontexte náhradnej starostlivosti,
» možnosti psychologickej podpory detí,
» skúsenosti z práce s rodinami – ako posilňovať rodičovské kompetencie,
» workshopy zamerané na praktické prístupy, ktoré fungujú v teréne i v zariadeniach.
Veríme, že spoločné stretnutie prinesie nové pohľady, posilní našu odbornosť i vnútornú motiváciu,
pretože len spolu môžeme budovať systém, kde majú deti, mladí aj rodiny šancu zažiť bezpečie,
porozumenie a dôveru.
Tešíme sa na vás!
Účastnícky poplatok
» Účastnícky poplatok za celú konferenciu s ubytovaním na dvojlôžkovej izbe je 159 €/osoba. V cene je zahrnuté ubytovanie, strava a občerstvenie.
» Účastnícky poplatok za celú konferenciu s ubytovaním na samostatnej izbe je 189 €/osoba. V cene je zahrnuté ubytovanie, strava a občerstvenie.
» Účastnícky poplatok za konferenciu bez ubytovania je 99 €/osoba. V cene je zahrnutá strava a občerstvenie.
Súčasťou konferencie bude aj celoslovenská porada sekcie vychovávateľov. Veríme, že konferencia vám prinesie nielen odborné podnety, ale aj pocit, že v tom nie ste sami. Že vaša práca má zmysel. A že je možné vytvárať domovy, kde deti môžu znovu veriť svetu. Pri príležitosti konferencie organizujeme dňa 23. 9. 2025 o 18:00 hod. slávnostný večer spojený s oceňovaním na ktorý Vás srdečne pozývame. Tešíme sa na vás!
Platobné údaje
Číslo účtu/IBAN: [REDACTED]
Variabilný symbol: 1111
Popis transakcie: priezvisko účastníka/účastníkov, názov pracoviska, názov konferencie.
Na konferenciu sa môžete prihlásiť do 5. 11. 2025 vyplnením elektronického formulára
(za každého účastníka zvlášť). Prihlasovací formulár zobrazíte kliknutím na tlačidlo “Registrácia”

25. ročník konferencie MOSTY v sociálnoprávnej ochrane
2025-10-07 10:00 - 2025-10-08 12:00 | Účelové zariadenie NR SR Častá-Papiernička, Účelové zariadenie NR SR Častá-Papiernička, Častá, Slovakia (Slovak Republic)
Konferencia spája predstaviteľov štátnej správy, centier pre deti a rodiny, reedukačných zariadení, pracovníkov oddelení sociálnoprávnej ochrany detí a sociálnej kurately, zástupcov mimovládnych organizácií, vedeckej obce a ďalších odborníkov, ktorí svojou prácou ovplyvňujú strategické smerovanie v oblasti starostlivosti o deti a rodiny.
PODUJATIE SA KONÁ POD ZÁŠTITOU MINISTRA PRÁCE, SOCIÁLNYCH VECÍ A RODINY SR, ERIKA TOMÁŠA.
V spolupráci:

Ústredie práce, sociálnych vecí a rodiny
Úrad komisára pre deti
Fórum zamestnancov centier pre deti a rodiny Slovenskej republiky
Fórum zamestnancov sociálnoprávnej ochrany detí a sociálnej kurately
Vysoká škola zdravotníctva a sociálnej práce sv. Alžbety
Freyberghov ústav a katedra prenatálnej psychológie a psychológie zdravia

Na čo sa môžete tešiť
Program konferencie ponúkne široké spektrum aktuálnych tém:
» participácia detí v procese vyňatia z pôvodnej rodiny – prípadové štúdie a diskusie o ochrane ich práv,
» inovácie v starostlivosti o deti a rodiny – strategické smery, metodiky, služby, ktoré sa osvedčili v praxi,
» vzťahová väzba (attachment) a jej podpora v náhradnej starostlivosti – model dyadickej
vývinovej psychoterapie a prístupy, ktoré posilňujú citové puto medzi dieťaťom a vychovávateľom,
» duševné zdravie detí a mladých,
» témy identity, vzťahov a emočného vývinu – inkluzívne a vzťahovo orientované výchovné
prístupy, rodová identita, sexuálna výchova a emočný vývin mladých ľudí,
» prednášky odborníkov z praxe i akademickej obce
Cieľ konferencie
Naším cieľom je spoločne hľadať odpovede na otázky, ktoré prináša prax, zdieľať skúsenosti, otvárať nové témy a prepájať odborníkov cez mosty porozumenia a spolupráce.
Tešíme sa na stretnutie s vami na 25. ročníku konferencie Mosty v sociálnoprávnej ochrane – pretože len spoločne môžeme budovať mosty, ktoré vedú k bezpečnejšiemu detstvu pre všetky deti.
Pri príležitosti konferencie organizujeme dňa 7. 10. 2025 o 17:30 hod. slávnostný večer spojený s oceňovaním, na ktorý Vás srdečne pozývame. Večerom Vás bude sprevádzať Roman Pomajbo.
ÚČASTNÍCKY POPLATOK
Účastnícky poplatok za dvojdňové stretnutie s ubytovaním je 128 €/osoba.*
V cene je zahrnuté ubytovanie, strava a občerstvenie.
*V prípade voľby samostatnej izby bude účastnícky poplatok vyšší.
Účastnícky poplatok za konferenciu bez ubytovania je 80 €/osoba.
V cene je zahrnutá strava a občerstvenie.
Platobné údaje
Číslo účtu/IBAN: [REDACTED]
Variabilný symbol: 0710
Popis transakcie: priezvisko účastníka/účastníkov, názov pracoviska, názov konferencie
Na konferenciu sa môžete prihlásiť do 30. 9. 2025 vyplnením elektronického formulára
(za každého účastníka zvlášť). Prihlasovací formulár zobrazíte kliknutím na tlačidlo “Registrácia”

Spolu pre bezpečný domov
2025-09-23 10:00 - 2025-09-24 12:00 | Piešťany, Hotel Magnólia, Nálepkova 1, Piešťany, Piešťany, Slovakia (Slovak Republic)
Kvalita života detí a mladých v zariadeniach sa neodvíja len od nastavení systému či odborných odporúčaní. Odvíja sa od vzťahov. Od toho, či majú pri sebe dospelého, ktorý ich vníma, počúva, ktorý im rozumie – aj keď práve kričia, mlčia alebo ubližujú. A práve vy, vychovávatelia a pomocní vychovávatelia ste často ich najdôležitejšou vzťahovou osobou a tí, ktorí pri nich zostávajú najdlhšie.
Práve pre vás pripravujeme konferenciu, ktorá bude priestorom na oddych, načerpanie, posilnenie v tom, čorobíte – lebo to má zmysel. Môžete sa tešiť aj na praktické zručnosti a témy, s ktorými sa dnes stretávame viac než kedykoľvek predtým. Na konferencii sa zameriame na aktuálne výzvy, ktoré sprevádzajú deti a mladých vyrastajúcich mimo rodiny, a na vašu úlohu – vytváranie ich bezpečia potrebného pre ich zdravý vývin.
PODUJATIE SA KONÁ POD ZÁŠTITOU KOMISÁRA PRE DETI, Prof. MUDr. JOZEFA MIKLOŠKA, PhD. v spolupráci s Ústredím práce, sociálnych vecí a rodiny SR, Fórom zamestnancov CDR SR, Fórom zamestnancov SPO a SK, Vysokou školou zdravotníctva a sociálnej práce sv. Alžbety a Freyberghovým ústavom a katedrou prenatálnej psychológie a psychológie zdravia.
Budeme sa venovať napríklad:
» starostlivosti o seba – keď ste stále pre niekoho oporou,
» nástrahám sociálnych sietí – a ako deťom pomôcť zorientovať sa v tom, čo je (ne)bezpečné,
» umelej inteligencii – keď AI nahrádza reálnych ľudí: čo s tým?,
» krízovým situáciám a deeskalácii – ako reagovať, keď dieťa koná zúfalo a impulzívne,
» tímovej spolupráci – ako prepojiť sily odborných pracovníkov,
» tvorbe bezpečného domova – čo to naozaj znamená a ako sa to dá v zariadení vytvoriť,
» a inšpiratívnym programom pre mladých dospelých, ktorí odchádzajú zo zariadenia.
Čo vás čaká?
» odborné prednášky a diskusie s odborníkmi z praxe,
» praktické workshopy – od krízovej intervencie po tímovú spoluprácu,
» moderovaná diskusia, kde môžete zdieľať svoje otázky a skúsenosti,
» spoločný čas, z ktorého si odnesiete nové poznatky, nápady aj nádej.
Účastnícky poplatok
» Účastnícky poplatok za celú konferenciu s ubytovaním na dvojlôžkovej izbe je 159 €/osoba. V cene je zahrnuté ubytovanie, strava a občerstvenie.
» Účastnícky poplatok za celú konferenciu s ubytovaním na samostatnej izbe je 189 €/osoba. V cene je zahrnuté ubytovanie, strava a občerstvenie.
» Účastnícky poplatok za konferenciu bez ubytovania je 99 €/osoba. V cene je zahrnutá strava a občerstvenie.
Súčasťou konferencie bude aj celoslovenská porada sekcie vychovávateľov. Veríme, že konferencia vám prinesie nielen odborné podnety, ale aj pocit, že v tom nie ste sami. Že vaša práca má zmysel. A že je možné vytvárať domovy, kde deti môžu znovu veriť svetu. Pri príležitosti konferencie organizujeme dňa 23. 9. 2025 o 18:00 hod. slávnostný večer spojený s oceňovaním na ktorý Vás srdečne pozývame. Tešíme sa na vás!
Na konferenciu bolo možné sa prihlásiť do 15. 9. 2025.

PROGRAM KONFERENCIE NA STIAHNUTIE

POSTUPY PRÁCE S RODINOU PRI RODIČOVSKOM KONFLIKTE
2025-06-11 09:00 - 12:00 | Online Zoom, Online Zoom
» Prinesieme efektívne techniky vedenia dialógu, praktické tipy a cvičenia zamerané na konštruktívnu komunikáciu a mediáciu. Analýzu faktorov prispievajúcich ku konfliktom v partnerskom vzťahu a možnosti ich prevencie. Priblížime vplyv rodičovského konfliktu na psychický rozvoj detí a stratégie na minimalizáciu negatívnych dopadov.
» Tento webinár poskytne účastníkom cenné znalosti a praktické zručnosti potrebné pre efektívnu prácu s rodinami v zložitých situáciách.
» Webinár je určený pre široké spektrum profesionálov i širokú verejnosť, vrátane kolíznych pracovníkov, advokátov, sudcov, ale aj pre všetkých, ktorí sa zaujímajú o tému riešenia rodičovských konfliktov

Lektor: Mgr. Magda Biznárová
» Psychologička s 25-ročnou praxou. Študovala na Univerzite Komenského v Bratislave, nadstavbové štúdium absolvovala na Georgetown University.
» Pôsobila ako klinická psychologička v nemocnici, v súkromnej praxi, pracovala s migrantmi a nezamestnanými, ale aj na základnej, strednej a vysokej škole. Celý život sa vzdelávala v psychosomatike a aktuálne spolupracuje s Úsmevom ako dar, kde pomáha biologickým rodinám v kríze a náhradným rodinám.
Lektor: Mgr. Karolína Jamečná
» Jednoodborovú psychológiu vyštudovala na Paneurópskej vysokej škole. Je psychologičkou, psychoterapeutkou vzťahovej väzby, lektorkou terapeutického rodičovstva.
» Aktuálne pracuje vo viacerých subjektoch – s rodinami v rodičovskom konflikte, s biologickými rodinami v kríze, s náhradnými rodinami, a tiež poskytuje individuálne psychologické poradenstvá pre rôznu klientelu.

AKO SA STARAŤ O SEBA, ABY SME LEPŠIE STARALI O DETI
2025-05-28 09:00 - 12:00 | Online Zoom, Online Zoom
» Webinár je určený pre všetkých rodičov a odborných pracovníkov starajúcich sa o deti, ktorí sa chcú naučiť efektívne zvládať stres a predchádzať vyhoreniu vo výchove detí.
» Cieľom webinára je poskytnúť praktické rady rodičom a tiež odborným pracovníkom, ktorí prichádzajú do každodenného kontaktu s dieťaťom, ktorí chcú lepšie zvládať nároky rodičovstva a predchádzať stresu a vyhoreniu.  Účastníci získajú praktické nástroje a tipy na starostlivosť o vlastnú pohodu,  aby mohli byť lepšími a spokojnejšími rodičmi, vychovávateľmi.  Webinár sa zameriava na rozpoznávanie príznakov stresu a vyhorenia,  vplyv stresu na deti a vzťahovú väzbu a predovšetkým na efektívne stratégie na udržanie vnútornej rovnováhy.

Lektor: Mgr. Magda Biznárová
» Psychologička s 25-ročnou praxou. Študovala na Univerzite Komenského v Bratislave, nadstavbové štúdium absolvovala na Georgetown University.
» Pôsobila ako klinická psychologička v nemocnici, v súkromnej praxi, pracovala s migrantmi a nezamestnanými, ale aj na základnej, strednej a vysokej škole. Celý život sa vzdelávala v psychosomatike a aktuálne spolupracuje s Úsmevom ako dar, kde pomáha biologickým rodinám v kríze a náhradným rodinám.
Lektor: Mgr. Karolína Jamečná
» Jednoodborovú psychológiu vyštudovala na Paneurópskej vysokej škole. Je psychologičkou, psychoterapeutkou vzťahovej väzby, lektorkou terapeutického rodičovstva.
» Aktuálne pracuje vo viacerých subjektoch – s rodinami v rodičovskom konflikte, s biologickými rodinami v kríze, s náhradnými rodinami, a tiež poskytuje individuálne psychologické poradenstvá pre rôznu klientelu.

PRAKTICKÉ KROKY K POZITÍVNEJ RÓMSKEJ IDENTITE
2025-04-23 09:00 - 12:00 | Online Zoom, Online Zoom
» Účastníci sa oboznámia s pojmami ako rasa, etnikum, národ a štát a bude priestor na diskusiu o predsudkoch a faktoch súvisiacich s inakosťou.  Počas webinára sa podrobnejšie budeme venovať histórii Rómov a tradičnej rómskej rodine a predstavíme nástroje a metódy na podporu pozitívnej rómskej identity.
» Webinár je určený pre vychovávateľov, pomocných vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pedagógov, iné pomáhajúce profesie pracujúce s rodinami a s deťmi, a pre širokú verejnosť.
Lektor: Mgr. Dana Pukancová
» Má vyštudovanú špeciálnu pedagogiku na Univerzite Komenského v Bratislave. Je supervízorkou, lektorkou programu PRIDE – prípravy na náhradnú rodinnú starostlivosť, prípravy pre profesionálne náhradné rodičovstvo; lektorka dlhodobého výcviku programu PRIDE pre zamestnancov centier pre deti a rodiny, a terapeutického rodičovstva. Pôsobila v štátnych aj neštátnych centrách pre deti a rodiny, v diagnostickom centre a špeciálnej škole.

AKO HOVORIŤ S RODINOU DIEŤAŤA V NÁHRADNEJ STAROSTLIVOSTI
2025-04-11 09:00 - 13:00 | Košice, Košice, Hemerkova 28
» Tento seminár poskytne účastníkom praktické nástroje a zručnosti na efektívnu a bezpečnú komunikáciu s rodinami detí v náhradnej starostlivosti. Zameriame sa na pochopenie prežívania dieťaťa po stretnutí so svojou biologickou rodinou a na rozvoj schopnosti plánovať a viesť takéto stretnutia tak, aby podporovali identitu a sebahodnotu dieťaťa.  Na seminári bude priestor na diskusiu o bezpečí pri kontaktoch s rodinou dieťaťa pre všetkých účastníkov stretnutia, o dôležitosti prípravy na stretnutie, a samotný priebeh kontaktu s rodinou.  Predstavíme si Prípadové konferencie a Stretnutia rodinného kruhu ako nástroje na efektívnu komunikáciu s rodinou dieťaťa.
Miesto: Košice, Hemerkova 28
Lektor: Mgr. Veronika Prokopová
» Vysokoškolské štúdium absolvovala na Prešovskej univerzite v odbore psychológia. Má absolvovaný výcvik DDP terapie. Je lektorkou programu PRIDE – prípravy na náhradnú rodinnú starostlivosť, prípravy pre profesionálne náhradné rodičovstvo; lektorka dlhodobého výcviku programu PRIDE pre zamestnancov centier pre deti a rodiny, a terapeutického rodičovstva. Má niekoľkoročné skúsenosti v oblasti náhradnej starostlivosti.

KONFERENCIA „LÁSKA A HRANICE“
2025-04-08 09:30 - 2025-04-09 12:30 | Piešťany, Hotel Magnólia, Nálepkova 1, Piešťany, Piešťany, Slovakia (Slovak Republic)
Deti musíme milovať, ale kde majú byť hranice? Aj o tom bola konferencia, ktorú organizoval Úsmev ako dar pod názvom „Láska a hranice“. Bola určená pre vychovávateľov, pomocných vychovávateľov, psychológov, sociálnych pracovníkov, zamestnancov sociálnoprávnej ochrany detí a sociálnej kurately, ktorí prichádzajú pri svojej práci do kontaktu s dieťaťom. Konferencia sa konala pod záštitou Komisára pre deti Jozefa Mikloška.

Konferenciu „Láska a hranice“ organizovalo občianske združenie Úsmev ako dar v spolupráci s Ústredím práce, sociálnych vecí a rodiny SR, Fórom zamestnancov centier pre deti a rodiny Slovenskej republiky, Fórom zamestnancov sociálnoprávnej ochrany detí a sociálnej kurately, Vysokou školou zdravotníctva a sociálnej práce sv. Alžbety a Freyberghovým ústavom a katedrou prenatálnej psychológie a psychológie zdravia.
Cieľom konferencie bolo vytvoriť priestor na spoluprácu a odbornú diskusiu o výzvach, ktorým odborníci pri starostlivosti o deti čelia. Prednášky a workshopy boli zamerané na budovanie a posilňovanie bezpečných a stabilných vzťahov medzi deťmi a dospelými, ktoré sú nevyhnutné pre ich emocionálny a psychický vývoj. Venovali sme sa aj témam ako správne určovať hranice deťom v inštitucionálnych podmienkach, ktoré podporujú zdravý vývoj dieťaťa a umožňujú mu rozvíjať sa v prostredí lásky a rešpektu.
Úsmev ako dar započal transformáciu zariadení, prešli sme veľký kus cesty a dnes hovoríme o tom, ako vytvoriť deťom bezpečné a milujúce prostredie v inštitucionálnej starostlivosti, ako ich ochrániť ale súčasne napĺňať ich potreby, ako ich napojiť na celoživotné bezpečné vzťahy a ako im vytvoriť prostredie, ktoré bude mať svoje jasné pravidlá či nastaviť hranice, ktoré dávajú istotu. Na konferencii zazneli prednášky od zaujímavých hostí, ktorí sa venujú tejto téme ako napr. IPčko.sk – internetová poradňa pre mladých, občianske združenie Rodič ľavou zadnou, prišla aj Zuzana Matzová z Kliniky detskej psychiatrie a Jana Kovařovicová, zakladateľka Attachmentového centra ATTA.
Predseda občianskeho združenia Emília Chovancová Bezáková hodnotí prínos konferencie: „Ďakujem všetkým, ktorí sa zúčastnili na konferencii a majú úprimný záujem zlepšovať sa vo svojom poslaní. Je možné dať dieťaťu v prostredí zariadenia bezpečnú vzťahovú väzbu? Ako nastaviť deťom hranice? Niekedy dvaja rodičia nevedia byť v tomto jednotní, tak ako je možné byť jednotní s kolegami v práci? A kde je individuálny prístup? Toto všetko sú pri výchove detí v zariadeniach vážne otázky. Ďakujem preto všetkým účastníkom a aj prednášajúcim, ktorí sa s nami podelili o cenné informácie a skúsenosti. Všetci sme sa zhodli na tom, že dieťa potrebuje bezpodmienečnú, ale nie bezhraničnú lásku.“

Bezpečná vzťahová väzba a určovanie hraníc
Hlavnou témou konferencie bola vzťahová väzba a jej kľúčový význam pre deti vyrastajúce v zariadeniach. Vzťahová väzba predstavuje základný kameň zdravého vývoja dieťaťa.  Kvalita vzťahovej väzby medzi dieťaťom a jeho primárnymi osobami (rodičmi, vychovávateľmi a inými odbornými pracovníkmi) ovplyvňuje jeho emocionálnu, sociálnu a kognitívnu  zrelosť. Umožňuje tiež dieťaťu rozvíjať jeho samostatnosť, sebavedomie a schopnosť budovať zdravé vzťahy v budúcnosti. Stanovovanie a dodržiavanie jasných a konzistentných hraníc je kľúčové pre zdravý rozvoj dieťaťa, hranice poskytujú dieťaťu pocit bezpečia, istoty a štruktúry, pomáhajú mu pochopiť očakávania a rozvíjať sebareguláciu.
Komisár pre deti Jozef Mikloško vníma túto tému ako veľmi dôležitú. „Otvárame s Úsmevom ako dar novú tému „Láska a hranice“, ktorej sa budeme venovať. Ako komisár pre deti ju vnímam ako veľmi dôležitú, pretože ochrana detí spočíva v tom, aké im dať hranice, keď ich milujeme. Mnohé výskumy potvrdili, deti potrebujú na svoj zdravý psychický vývin lásku a hranice. Láska dáva deťom pocit bezpečia, sebavedomie, emocionálnu stabilitu, rozvoj empatie a láskavosti. Hranice im zase vytvárajú bezpečný priestor.“
Jedným z prednášajúcich bol aj riaditeľ resocializačného strediska, psychiater a psychoterapeut, MUDr. Ľubomír Gábriš, ktorý sa venoval téme „Láskavo prísny vzťah“. Vo svojom príspevku okrem iného zdôraznil, že mnohí rodičia si zamieňajú svoju závislosť za lásku, stráca sa bezpodmienečná láska a tá sa stáva láskou neláskavou. Strácajú sa hranice, ak boli vôbec dané.
Konferencie sa zúčastnilo takmer 100 odborníkov pracujúcich s deťmi. Spätná väzba od Gabriely z Bratislavy: „Som veľmi rada a ďakujem, že Úsmev zaradil aj túto tému do svojho vzdelávania. Je pre moju prácu veľmi dôležitá. Konferencia bola inšpiratívna a určite sa rada zúčastním aj ďalších, ktoré budú venované tejto téme.“
Všetci účastníci ocenili tému a považujú za prínosné, že Úsmev ako dar sa bude aj naďalej tejto téme venovať. V rámci panelovej diskusie odznela spätná väzba o dôležitosti tejto témy, o potrebe výmeny vzájomných skúseností a zručností, a tiež aj o potrebe sieťovania štátnej správy, samosprávy a inštitúcií venujúcich sa tejto problematike. S jediným cieľom. Dieťa potrebuje bezpodmienečnú, ale nie bezhraničnú lásku.

AKO HOVORIŤ S RODINOU DIEŤAŤA V NÁHRADNEJ STAROSTLIVOSTI
2025-04-03 09:00 - 13:00 | Bratislava, Bratislava, Ševčenkova 21
» Tento seminár poskytne účastníkom praktické nástroje a zručnosti na efektívnu a bezpečnú komunikáciu s rodinami detí v náhradnej starostlivosti. Zameriame sa na pochopenie prežívania dieťaťa po stretnutí so svojou biologickou rodinou a na rozvoj schopnosti plánovať a viesť takéto stretnutia tak, aby podporovali identitu a sebahodnotu dieťaťa.  Na seminári bude priestor na diskusiu o bezpečí pri kontaktoch s rodinou dieťaťa pre všetkých účastníkov stretnutia, o dôležitosti prípravy na stretnutie, a samotný priebeh kontaktu s rodinou.  Predstavíme si Prípadové konferencie a Stretnutia rodinného kruhu ako nástroje na efektívnu komunikáciu s rodinou dieťaťa.
Miesto: Bratislava, Ševčenkova 21
V termíne 11.4.2025 sa tento seminár uskutoční aj v Košiciach s lektorkou Mgr. Veronikou Prokopovou.
Lektor: Mgr. Dana Pukancová
» Má vyštudovanú špeciálnu pedagogiku na Univerzite Komenského v Bratislave. Je supervízorkou, lektorkou programu PRIDE – prípravy na náhradnú rodinnú starostlivosť, prípravy pre profesionálne náhradné rodičovstvo; lektorka dlhodobého výcviku programu PRIDE pre zamestnancov centier pre deti a rodiny, a terapeutického rodičovstva. Pôsobila v štátnych aj neštátnych centrách pre deti a rodiny, v diagnostickom centre a špeciálnej škole.

POMOC PRI BUDOVANÍ VZŤAHU S BIOLOGICKOU RODINOU
2025-03-19 09:00 - 12:00 | Online Zoom, Online Zoom
» Zameriame sa na tému identita a sebahodnota, zadefinujeme pojmy a ich význam v rozvoji dieťaťa. Dozviete sa, prečo je identita kľúčovou témou v náhradnej starostlivosti. Priblížime si ako pocit hanby a viny ovplyvňuje prežívanie a správanie dieťaťa.
» Týmto webinárom získate praktické stratégie a techniky pre budovanie pozitívnej sebahodnoty v náhradnej starostlivosti.
» Preberieme tiež efektívne spôsoby komunikácie o biologických rodičoch s dieťaťom v náhradnej starostlivosti prostredníctvom nástrojov: genogram, ekomapa a kniha života.
» Webinár je určený pre vychovávateľov, pomocných vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pedagógov, iné pomáhajúce profesie pracujúce s rodinami a s deťmi, a pre širokú verejnosť.
Lektor: Mgr. Dana Pukancová
» Má vyštudovanú špeciálnu pedagogiku na Univerzite Komenského v Bratislave. Je supervízorkou, lektorkou programu PRIDE – prípravy na náhradnú rodinnú starostlivosť, prípravy pre profesionálne náhradné rodičovstvo; lektorka dlhodobého výcviku programu PRIDE pre zamestnancov centier pre deti a rodiny, a terapeutického rodičovstva. Pôsobila v štátnych aj neštátnych centrách pre deti a rodiny, v diagnostickom centre a špeciálnej škole.

SILA HIER A ROZPRÁVOK – PODPORA ROZVOJA DETÍ
2025-03-12 09:00 - 13:00 | 2 MIESTA: Bratislava a Košice, Ševčenkova 21, Bratislava a Hemerkova 28, Košice
» Seminár je určený pre rodičov, náhradných rodičov, profesionálnych náhradných rodičov, zamestnancov centier pre deti a rodiny, krízových centier, reedukačných zariadení, pedagogických zamestnancov, pre všetkých, ktorí sa zaujímajú o rozvoj detí a efektívne výchovné metódy.
» Tento seminár odporúčame absolvovať všetkým, ktorí pracujú s deťmi alebo sa o ne zaujímajú a chcú sa dozvedieť viac o výnimočnom potenciáli hier a rozprávok pri podpore ich rozvoja.  Účastníci sa oboznámia s kľúčovými aspektmi pozitívneho vplyvu hier a rozprávok na kognitívne, emocionálne a sociálne zručnosti detí.  Seminár ponúkne praktické tipy a inšpirácie pre rôzne vekové kategórie detí, ako efektívne využívať hry a rozprávky v rôznych kontextoch.
» Seminár sa uskutoční v rovnakom termíne na dvoch miestach:
Bratislava, Ševčenkova 21
Košice, Hemerkova 28
Lektor: Mgr. Magda Biznárová (Bratislava)
» Psychologička s 25-ročnou praxou. Študovala na Univerzite Komenského v Bratislave, nadstavbové štúdium absolvovala na Georgetown University. Pôsobila ako klinická psychologička v nemocnici, v súkromnej praxi, pracovala s migrantmi a nezamestnanými, ale aj na základnej, strednej a vysokej škole.
» Celý život sa vzdelávala v psychosomatike a aktuálne spolupracuje s Úsmevom ako dar, kde pomáha biologickým rodinám v kríze a náhradným rodinám.
Lektor: Mgr. Veronika Prokopová (Košice)
» Vysokoškolské štúdium absolvovala na Prešovskej univerzite v odbore psychológia. Má absolvovaný výcvik DDP terapie. Je lektorkou programu PRIDE – prípravy na náhradnú rodinnú starostlivosť, prípravy pre profesionálne náhradné rodičovstvo; lektorka dlhodobého výcviku programu PRIDE pre zamestnancov centier pre deti a rodiny, a terapeutického rodičovstva. Má niekoľkoročné skúsenosti v oblasti náhradnej starostlivosti.

PROBLÉMY V OBLASTI DUŠEVNÉHO ZDRAVIA U MALÝCH DETÍ
2024-11-19 09:00 - 12:00 | Online Zoom, Online Zoom
Získajte praktické informácie o tom, ako identifikovať varovné signály a aké sú dostupné metódy podpory. Preberieme tiež, ako môžete efektívne podporiť nielen dieťa, ale aj celú rodinu, čím prispejete k lepšej emocionálnej pohode všetkých zúčastnených.
Webinár je určený pre vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pracovníkov Centier pre deti a rodiny, pracovníkov krízových centier, pedagógov, iné pomáhajúce profesie pracujúce s rodinami a s deťmi.
Lektor: Doc. PhDr. Monika Guľášová, PhD.
» Psychologička s viac ako 15-ročnou praxou, lektorka programu PRIDE pre náhradných rodičov a supervízorka v oblasti sociálno-právnej ochrany detí a pomáhajúcich profesií všeobecne, lektorka terapeutického rodičovstva. Prednáša na VŠZaSP sv. Alžbety v Bratislave. Zameriava sa na oblasť psychohygieny profesionálov v pomáhajúcich profesiách. Aktuálne spolupracuje s Úsmevom ako dar na východnom Slovensku, kde pomáha biologickým a adoptívnym rodinám.

DUŠEVNÉ ZDRAVIE DOSPIEVAJÚCICH
2024-11-14 09:00 - 12:00 | Online Zoom, Online Zoom
Preberieme témy ako depresie, úzkosti, experimentovanie s drogami, látkové aj nelátkové závislosti, sebapoškodzovanie, vplyv sociálnych sietí, otázky identity a orientácie, až po suicidálne správanie. Získate dôležité poznatky, ktoré vám pomôžu rozpoznať a efektívne podporovať mladých ľudí v ich výzvach.
Webinár je určený pre vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pracovníkov Centier pre deti a rodiny, pracovníkov krízových centier, pedagógov, iné pomáhajúce profesie pracujúce s rodinami a s deťmi.
Lektor: Mgr. Magda Biznárová
» Psychologička s 25-ročnou praxou. Študovala na Univerzite Komenského v Bratislave, nadstavbové štúdium absolvovala na Georgetown University. » Pôsobila ako klinická psychologička v nemocnici, v súkromnej praxi, pracovala s migrantmi a nezamestnanými, ale aj na základnej, strednej a vysokej škole. Celý život sa vzdelávala v psychosomatike a aktuálne spolupracuje s Úsmevom ako dar, kde pomáha biologickým a adoptívnym rodinám.

NENÁSILNÁ KOMUNIKÁCIA
2024-11-07 09:00 - 12:00 | Online Zoom, Online Zoom
Zistite, ako môžete využiť nenasilnú komunikáciu na budovanie harmonických profesionálnych aj osobných vzťahov a efektívne riešenie konfliktov. Zdokonaľte svoje schopnosti aktívneho načúvania, empatie, jasného pomenovania a nenásilného vyjadrovania potrieb, vďaka čomu sa aj z „konfliktov“ môžu stať plodné diskusie pre vzájomné pochopenie sa, zblíženie a dosiahnutie spoločných cieľov.
Webinár je určený pre vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pracovníkov Centier pre deti a rodiny, pracovníkov krízových centier, pedagógov, iné pomáhajúce profesie pracujúce s rodinami a s deťmi.
Maximálny počet účastníkov je 25.
Lektor: Ing. Helena Klepáčová
» Kariérová poradkyňa, koučka detských zručností podľa metódy Kids’ skills, lektorka, zakladateľka občianskeho združenia ARTES (z lat. zručnosti pre život) a mama dvoch študujúcich dospelákov. Viac ako 15 rokov venuje zážitkovému vzdelávaniu detí, mládeže, rodičov a učiteľov v témach sebapoznávania, práce s emóciami, rešpektujúcej komunikácie, všímavosti, kariérovej výchovy a poradenstva, environmentálnej výchovy. Pri svojej práci rada používa prístup zameraný na riešenie. Píše a realizuje vzdelávacie projekty. Motivuje ľudí k odvahe snívať a svoje sny realizovať, robiť každodenne malé kroky k lepšiemu. Svoje služby realizuje online, aj osobne v Leviciach.

TECHNIKY MINDFULNESS V PRÁCI S DEŤMI A MLÁDEŽOU
2024-10-22 09:00 - 12:00 | Online Zoom, Online Zoom
Všímavosť alebo mindfulness je séria techník, ktorá zahŕňa zameranie sa na prítomný okamih a pokojné uvedomovanie si a prijímanie svojich pocitov, myšlienok a telesných vnemov. Webinár vám poskytne vlastný zážitok so všímavosťou ako aj nástroje na začlenenie všímavosti a reguláciu emóci do práce s deťmi a s mládežou. Naučíte sa, ako prakticky využívať konkrétne techniky všímavosti, aby ste pomohli mladým ľuďom lepšie zvládať stres a rozvíjať pozitívne vzťahy. Počet účastníkov je obmedzený.
Webinár je určený pre vychovávateľov, sociálnych pracovníkov, náhradných rodičov, profesionálnych náhradných rodičov, psychológov, psychoterapeutov, pracovníkov Centier pre deti a rodiny, pracovníkov krízových centier, pedagógov, iné pomáhajúce profesie pracujúce s rodinami a s deťmi.
Maximálny počet účastníkov je 49.
Lektor: Ing. Miroslava Atanasová
» Medzinárodne certifikovaná koučka a lektorka soft skills s dlhoročnou skúsenosťou.» Trénerka meditácie a vedenej relaxácie, posledné roky sa viac zameriava na mindfulness techniky, ktoré s obľubou praktizuje aj v osobnom živote. » Miroslava je autorkou niekoľkých rozprávkových kníh pre deti a motivačných eBookov pre dospelých. Spolu s Ing. Máriou Boťanskou sú spoluzakladateľky kurzov Mindfulness pre deti a tínedžerov, ako aj akreditovaného vzdelávacieho programu „Lektor mindfulness pre deti a mládež“, v ktorom pôsobí ako garantka a lektorka.
